1415.

Godina **1415** (**[[rimski brojevi|MCDXV]]**) bila je redovna godina koja počinje u utorak (1. 1. po julijanskom kalendaru).

## Događaji

* veljača - travanj - Turske pljačkaške čete izvesnog Zek Meleka se šire iz Bosne po Hrvatskoj (okolina Omiša, Splita, Trogira..., uništena tvrđava Zvoničac u Zagori), zvanično pomažu Hrvoja Vukčića.
* mart? - Balša III popalio skadarsko selo Kalderon (spor oko dvojice hotskih glavara prebeglih od Balše).
:+ približno - Umro Nikita Topija gospodar Kroje - grad uzimaju Turci.

* 29. 5. - Koncil u Konstanzu: zbačen Ivan XXIII., protupapa, nakon što je bežao sa skupa u martu, ne bi li izbegao obećano povlačenje.
* 5. 6. - U Konstanzu počinje suđenje Janu Husu zbog učenja Johna Wycliffea.
* 7. 6. - Totalno pomračenje Sunca, u sh. krajevima prekriveno od 94% diska (Zagreb) do 80% (Vranje).
* 16. 6. - Zek Melek sa četama napustio Bosnu po sultanovom pozivu, a Ishak-beg već sprema novu vojsku za haranje "zapadno od Bosne" (prema dubrovačkom pismu Sigismundu od 28. 6.); istog dana usorski vojvoda i požeški župan Ivan Gorjanski došao u Doboj (prvi pomen tog grada) - sakuplja se ugarsko-hrvatska vojska.
* 4. 7. - Koncil u Konstanzu: papa Gregorije XII se povukao; papa Martin V. će biti izabran 1417 (poslednja papska ostavka do 2013).
* 6. 7. - Jan Hus osuđen kao heretik i spaljen na lomači.
* 31. 7. - Engleski kralj Henry V obavešten o Southamptonskoj zaveri za smenu na prestolu - učesnici ubrzo pogubljeni.
* 1. 8. - Ivan Morović izveštava da je "čitava Bosna" protiv Ugarske i tvrdi da je od Turaka ugrožena i Srbija (u njoj je mir).
* kolovoz, prva polovina - Sukobi ugarsko-hrvatskih i turskih četa u Usori, prvi zauzimaju tvrđavu Kovač od bosanskog vojvode Dubravčića.
* ca. 10. 8. - Glavni ugarsko-turski okršaj se događa u župi Lašva - tursko-bosanska pobeda s mnogo zarobljenih velikaša (Morović, Gorjanski...), Hrvoje dao udaviti Pavla Čupora u volovskoj koži (osveta za uvredu).
** Turske čete se nakon ovoga zaleću do Celja u Štajerskoj. Prvi put su napali Ljubljanu (poslednji 1492).
* 11. 8. - Nastavak Stogodišnjeg rata: Henry V isplovio za Francusku.
* 14. 8. - Portugalci zauzeli Seutu od marinidskog Maroka - početak Portugalske imperije i evropskog kolonijalizma.
* 16. 8. - Sabor u Konstancu poziva poljskog kralja Vladislava da pomogne Ugarskom kraljevstvu u borbi protiv Turaka; ovaj posreduje dok Pipo Spano nije opljačkao poljske poslanike koji su se vraćali od sultana.
* 23. 8. - Ubijen bosanski knez Pavle Radenović (krivci vojvoda Sandalj Hranić i kralj Ostoja Kotromanić) - Pavlovići (Petar i Radoslav) zatim vode osvetnički rat uz pomoć Turaka.
* 25. 10. (dan sv. Krispina) - Bitka kod Azenkura (ili Aženkura) - velika engleska pobeda nad Francuzima.
* decembar - Turci aktivni na jugu Bosne, u Humu - vojska Pavlovića, na čelu sa braćom Miloradović, sa turskim četama protiv Hranića.

### Tokom/tijekom godine
* Turci se učvršćuju u severnoj Albaniji (Ishak-beg iz Skoplja), Amer-beg iz Kroje...) - Mlečani im daju 400 dukata godišnje.
* Vizantinci obnavljaju bedem Heksamilion na Korintskom zemljouzu.
* Švajcarska Konfederacija uzela Habzburzima kanton Aargau, njihovu postojbinu (vojvoda Friedrich IV. razbaštinjen od cara zbog podrške antipapi Ivanu XXIII.).
* Posle 4-godišnjih radova obnovljen Veliki kineski kanal (car Yongle).

## Rođenja

* Sin Balše III Balšića koji je ubrzo umro.

## Smrti

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)